
ה ס כ ם

שנחתם בירושלים ביום _____ בחודש ________ שנת 2020


ב י ן

מדינת ישראל באמצעות ממשלת ישראל
המיוצגת על ידי מנכ"ל משרד המדע והטכנולוגיה
וחשב משרד המדע והטכנולוגיה המורשים כדין לחתום בשם המדינה (להלן – המשרד)

1. מצד אחד

ל ב י ן

_____________________________________ (להלן – הספק)
1. מצד שני

הואיל	והמשרד פרסם בתאריך ________ 2019 קול קורא 4/2019 להשתתפות בתחרויות בינלאומיות בתחומי המדעים, הטכנולוגיה והחדשנות בשנת 2020, המצורף כנספח א' להסכם זה ומהווה חלק בלתי נפרד ממנו;
והואיל	והספק הגיש את בקשתו/יו להשתתפות בתחרות/יות בינלאומית/יות (להלן – הפרויקט), המצורפת/ות כנספח ב' להסכם זה ומהווה חלק בלתי נפרד ממנו, ובמסגרת בקשתו/יו הצהיר כי הוא עומד בכל דרישות המשרד המפורטות בקול קורא; 
והואיל	ועל בסיס בקשתו/יו של הספק והצהרותיו אישר המשרד את ביצוע הפרויקט על-פי החלטת ועדת המכרזים מיום ___________ (מס' פניה ____);
והואיל	והספק מעוניין לבצע את הפרויקט, בתנאים המפורטים להלן בהסכם זה;
והואיל	ועל בסיס בקשתו/יו של הספק והצהרותיו מסכים המשרד להתקשר עם הספק על-מנת שהספק יבצע את הפרויקט בהתאם לקבוע בקול קורא נספח א', על פי בקשתו/יו נספח ב', ובכפוף לתנאי הסכם זה;

לפיכך, הוצהר הוסכם והותנה בין הצדדים כדלקמן:
1 כללי
1.1 הסכם זה ייכנס לתוקף רק לאחר חתימת שני הצדדים על הסכם זה.
1.2 המבוא להסכם זה מהווה חלק בלתי נפרד ממנו ומחייב כיתר תנאיו.
1.3 הנספחים להסכם זה, המהווים חלק בלתי נפרד ממנו:
[bookmark: _GoBack]נספח א' – קול קורא 4/2019 להשתתפות בתחרויות בינלאומיות בתחומי המדעים, הטכנולוגיה והחדשנות בשנת 2020,;
נספח ב' – בקשת/ות הספק;
נספח ג' – התחייבות לאי קבלת מימון כפול;
נספח ד' – כתב ערבות;
נספח ה' – הוראת קיזוז;
נספח ו' – אישור קיום ביטוחים.
1.4 במקרה של סתירה בין הוראות ההסכם להוראות הנספחים יגברו הוראות ההסכם.

2 השירותים המבוקשים
2.1 השירותים אשר יספק הספק במסגרת הסכם זה יכללו השתתפות בני נוער ו/או סטודנטים (להלן – המשתתפים) בתחרות/יות בינלאומית/יות (להלן – פעילות או פעילויות) בהתאם לנדרש בקול הקורא ועל פי המפורט להלן:
	שם הפעילות (תחרות)
	ארץ היעד
	מועד קיום הפעילות (טווח תאריכים)
	מספר משתתפים (מס' מקסימלי 30 כולל מלווה אחד)

	
	
	
	



3 התחייבויות הספק
הספק מצהיר ומתחייב כדלקמן:
3.1 הוא בעל הניסיון, הידע והכישורים לביצוע הפרויקט בהתאם למפורט בבקשתו/יו נספח ב' ולביצוע התחייבויותיו לפי הסכם זה.
3.2 הוא בעל יכולת ארגונית וכספית לביצוע הפרויקט בהתאם לקבוע בקול הקורא נספח א', לבקשתו/יו נספח ב' ולביצוע התחייבויותיו לפי הסכם זה, ואלו ימשיכו להיות ברשותו באופן אשר יבטיח כי יהיו לו בכל עת האמצעים הדרושים לביצוע התחייבויותיו לפי הסכם זה.
3.3 עומד לרשותו כוח האדם, הציוד והאמצעים האחרים הדרושים לביצוע הפרויקט בהתאם לקבוע בקול הקורא נספח א', לבקשתו/יו נספח ב' ולביצוע התחייבויותיו לפי הסכם זה ואלה ימשיכו להיות ברשותו באופן אשר יבטיח כי יהיו לו בכל עת האמצעים הדרושים לביצוע התחייבויותיו על פי הסכם זה.
3.4 הוא האחראי על ביצוע הפרויקט, בהתאם לקבוע בקול הקורא נספח א', בהתאם לבקשתו/יו נספח ב' ובהתאם לתנאי הסכם זה, על כל היבטיו.
3.5 הוא יבצע את הפרויקט בהתאם לקבוע בקול הקורא נספח א', בהתאם לבקשתו/יו נספח ב', ובהתאם לתנאי הסכם זה, ויעשה זאת במיומנות וברמה מקצועית גבוהה ובהתאם להנחיות המשרד.
3.6 הוא יתמוך טכנית וביצועית בקיום הפרויקט באמצעות כוח האדם שברשותו, ויעמיד לרשות כוח אדם זה את כלל האמצעים הנדרשים לשם ביצועו המוצלח של הפרויקט.
3.7 הוא לא יערוך כל שינוי בבקשת/ות הספק נספח ב', אלא לאחר קבלת אישור המשרד מראש ובכתב. 
3.8 הוא יקיים פגישות עם נציג המשרד או מי מטעמו תוך זמן סביר מרגע שהתבקש לכך.
3.9 כל פעילות תנוהל על ידי הספק בכרטסת הנהלת חשבונות נפרדת. 
3.10 המשתתפים ו/או הספק עבור המשתתפים, אינם מקבלים ולא יקבלו מימון ממקור נוסף עבור רכישת כרטיסי טיסה ו/או הוצאות הכלכלה לפעילות אשר ימומנו במסגרת הסכם זה. הספק יחתום על הצהרה והתחייבות לעניין זה בנוסח המצורף כנספח ג' להסכם זה.

4 תקופת ההתקשרות
4.1 תקופת ההתקשרות לביצוע הפרויקט הינה מיום חתימת ההסכם ועד ליום ______  (שלושה חודשים לאחר מועד קיומה של הפעילות האחרונה הנכללת במסגרת הסכם זה) (להלן – תקופת ההתקשרות).
4.2 הארכת ההתקשרות לתקופות נוספות או הרחבת ההסכם יעשו בכפוף להוראות חוק יסודות התקציב, התשמ"ה-1985, לחוק התקציב השנתי והזמינות התקציבית הנובעת ממנו ולהוראות התכ"מ. כמו כן, תהא ההתקשרות כפופה לחוק חובת המכרזים, התשנ"ב-1992, לתקנות לפיו, וכן לתנאים המפורטים בהסכם זה.

5 דיווחים
הספק יגיש למשרד את הדיווחים הבאים למשרד, בהתאם למועדים המפורטים להלן: 
5.1 לאחר גיבוש המשלחת ובטרם נסיעת המשתתפים לפעילות:
5.1.1 פירוט שמות המשתתפים בקבוצות/יחידים אשר דורגו במקומות הראשון, השני והשלישי, כולל מספרי תעודת זהות.
5.1.2 אישור השתתפות עבור הקבוצה בפעילות מטעם מארגן הפעילות בחו"ל.
5.2 לאחר נסיעת המשתתפים לפעילות ולאחר שהתקיימה הפעילות ועד 30 יום לאחר סיומה:
5.2.1 חשבוניות על שם הספק על הוצאות כרטיסי הטיסה והוצאות כלכלה של המשתתפים בפעילות.
5.2.2 הצהרה לפיה לא נגבה תשלום מכל גורם אחר לתשלום ההוצאות עבור החשבוניות המוגשות למשרד.
5.2.3 בכל הנוגע להוצאות עבור הלינה יידרש הספק בנוסף לקבוע לעיל, להצהיר כי יתר ההוצאות עבור הלינה שולמו על ידו וכי לא קיבל מימון מגורם נוסף עבור מטרה זו. 
5.3 הדיווחים יוגשו במתכונת ובנוסח שייקבע על ידי המשרד, ייחתמו על ידי מורשי החתימה בספק; המשרד רשאי, מעת לעת, לתת לספק הנחיות לגבי אופן הכנת הדיווחים, צורתם, מתכונתם ואופן הגשתם, והספק יכין את הדיווחים בהתאם.
5.4 המשרד רשאי לקבל מהספק על פי דרישתו כל מידע ו/או מסמך אודות הספק, מתן שירות על ידו ו/או עמידתו בתנאי קול קורא זה.

6 איש הקשר מטעם המשרד
6.1 איש הקשר מטעם המשרד לצורך הסכם זה הוא אלי שטמפפר- אגף מדע וקהילה, ו/או מי שיוסמך על ידיו לפעול כאיש הקשר עם הספק מטעם המשרד (בסעיף זה – איש הקשר); המשרד רשאי להחליף את איש הקשר בכל עת, ויודיע על כך בכתב לספק.
6.2 איש הקשר וכל מי שהוא יסמיך לכך, יהיו רשאים בכל עת להיכנס לכל מקום בו מתנהלת עבודה כלשהי הקשורה בביצוע הסכם זה ולצפות בכל פעולה הקשורה בביצועו. כמו כן, יהיה איש הקשר זכאי לעיין בכל עת בכל מסמך, ולקבל כל מסמך וכל מידע הקשור בביצוע הסכם זה.

7 התמורה
7.1 התשלום מהמשרד תמורת ביצוע התחייבויות הספק לפי הסכם זה יינתן עבור הקבוצות/יחידים אשר משתתפים בתחרות, כאשר מספר המשתתפים בכל קבוצה לא יעלה על 30 משתתפים (כולל מלווה אחד), בהתאם לתעריפים המפורטים להלן ובכפוף למפורט בסעיף זה, ועד לסכום אשר לא יעלה על ________ ₪ (במילים: _________________ ₪) (להלן – התמורה):
7.1.1 עבור כרטיסי טיסה:
7.1.1.1 לגמר תחרות אשר ייערך במדינות אירופה – סך של עד 2,500 ₪ למשתתף/מלווה;
7.1.1.2 לגמר תחרות אשר ייערך בארצות הברית, אמריקה הלטינית, אפריקה, ארצות המזרח הרחוק ומדינות אוקיאניה – סך של עד 6,000 ₪ למשתתף/מלווה.
7.1.1.3 "הוצאות טיסה" לעניין קול קורא זה משמען – הוצאות עבור כרטיסי טיסה, ביטוחים, הסעות לשדה התעופה, שילוח כבודה הקשורה למשלחת
7.1.2 עבור הוצאות כלכלה:
7.1.2.1 עד 400 ₪ לכל משתתף עבור כל יום מימי הפעילות + יום הערכות נוסף, ועד 7 ימים לכל היותר.
"הוצאות כלכלה" לעניין קול קורא זה, משמען – הוצאות עבור לינה, אוכל, שתיה והסעות (כולל שכירות רכבים)
7.1.3 דמי רישום לתחרות:
עד 10,000 ₪ כולל מע"מ

	שם הפעילות (תחרות)
	ארץ היעד
	תקציב מקסימלי עבור טיסה אחת 
	סה"כ ימים
	מספר משתתפים (כולל מלווה אחד)
	סה"כ תמורה מקסימלית עבור הוצאות טיסה כלכלה ורישום

	
	
	
	
	
	



7.2 אם יתברר כי בדיווח הנדרש לפי סעיף 5.1 נכלל/ים משתתף/ים אשר קיבלו מימון עבור השתתפותם בפעילות אחרת במסגרת הקול הקורא נספח א', לא יינתן מימון עבורם במסגרת הסכם זה. 
7.3 יובהר כי לא תשולם על ידי המשרד תמורה עבור חשבוניות אשר מועד תשלומן חל בטרם החלה תקופת ההתקשרות.
7.4 התמורה תשולם לאחר הגשת המסמכים הנדרשים לפי סעיף 5.2 לעיל ואישורם על ידי נציג המשרד, ובתנאי שניתן אישור המשרד מראש ובכתב לדיווחים הנדרשים לפי סעיף 5.1 לעיל.
7.5 המשרד ישלם לספק עפ"י הוראת התכ"ם  1.4.3 (בתוקף מיום 1 באוגוסט 2008). אם התשלום יתבצע לאחר תקופה זו מסיבות התלויות במשרד בלבד, ישלם המשרד ריבית בהתאם להוראות החשב הכללי כתוקפן מעת לעת. תשלום הריבית מותנה בפניה מטעם הספק אל חשב המשרד. כדי למנוע עיכובים בתשלום, ידאג הספק שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עימו.
7.6 אם יתברר כי חשבונית אשר הועברה לתשלום המשרד שולמה על ידי גורם אחר שאינו הספק, יהיה המשרד רשאי לדרוש השבת סכום שהינו כפל הסכום המפורט בחשבונית לגביה נמצא כאמור. 
7.7 התמורה כוללת כל מס, היטל או תשלום חובה שיחול בגינה או שיהיה קשור בכל דרך שהיא עם ביצועה.
7.8 המשרד רשאי לעכב את תשלום התמורה אם החליט לבצע בדיקה כספית או מקצועית; במקרה כזה, תשולם התמורה תוך 30 יום לאחר שהמשרד אישר בעקבות הבדיקה כי הספק ביצע את הפרויקט בהתאם להוראות הסכם זה. החליט המשרד כאמור, יודיע על כך בהקדם האפשרי לספק.
7.9 מובהר בזאת כי חיוב המשרד בתשלום התמורה הינו חיוב שלוב לחיוב הספק בהגשת הדיווחים לפי סעיף 5 לעיל ולכל חיובי הספק לפי ההסכם.
7.10 לא הוגשו הדיווחים שהספק חייב בהגשתו לפי סעיף 5 לעיל או הוגשו באיחור או לא מילא הספק התחייבות אחרת מהתחייבויותיו לפי הסכם זה על נספחיו או מילאו אותה באיחור, המשרד לא יהא חייב בתשלום התמורה עד למילוי התחייבויות הספק; לספק לא יהיו תביעות ו/או טענות נגד המשרד בגין אי השלמת תשלום התמורה כאמור והוא יישא בכל נזק אשר יגרם כתוצאה מכך.
7.11 התמורה הינה קבועה, מוחלטת וסופית והספק לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי הסכם זה מכל סיבה שהיא.
7.12 הספק אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
7.13 [bookmark: _Ref298677468]תנאי הצמדה
7.13.1 על פי הנחיות החשב הכללי של משרד האוצר, בהתאם להוראת תכ"ם 7.17.2, וחשב משרד המדע והטכנולוגיה ב- 18 החודשים הראשונים להתקשרות לא תהיה הצמדה על המחירים המוצעים במסגרת קול קורא זה, למעט במקרים המפורטים בהמשך.
7.13.2 מדד הבסיס הינו מדד תעריפי התקשרות שהיה ידוע נכון למועד האחרון להגשת ההצעות.
ייתכנו 2 מצבים:
· עברו 18 חודשים מיום הגשת ההצעות והשינוי במדד לא עלה מעל 4%.
· המדד עלה מעל 4% בתוך 18 החודשים מיום הגשת ההצעות.
במקרה א':  מדד הבסיס החדש הוא המדד הידוע בתום 18 חודשים מהמועד האחרון להגשת ההצעות (לא חשוב בכמה השתנה המדד).
במקרה ב':   מדד הבסיס החדש הוא המדד של היום שבו חל שינוי של יותר מ- 4%  מהמדד הידוע ביום האחרון להגשת הצעות (מנוכה 4%).
בכל מקרה מדד הבסיס משתנה.
7.13.3 המשרד לא ישלם לספק כל תשלום אחר ו/או הצמדה אחרת מעבר לשינויים שהוזכרו לעיל.
7.14 למשרד תהיה זכות עיכבון לגבי תשלומים לספק בגין חוב שהספק חב לו.
7.15 לספק לא תהיה זכות עיכבון בגין חוב שהמשרד חב לו.
7.16 אין להתחיל לבצע את הפרויקט האמור בקול הקורא לפני שייחתם הסכם בין המשרד לבין הספק הזוכה כדין.
7.17 בתום תקופת ההסכם זה יבדקו הצדדים את התשלומים שביצעה המדינה לאור דו"חות וחשבונות הספק שאושרו. אם יתברר שהמדינה שילמה סכומי יתר יחזירם הספק למדינה תוך חודש ימים כשהם צמודים כאמור בהוראות הסכם זה.

8 ערבות ביצוע
8.1 עם החתימה על הסכם זה יפקיד הספק ערבות בסך 5% מסכום התמורה המשולם על-ידי המשרד לפי סעיף 7 כבטחון למילוי התחייבויות הספק לפי הסכם זה. הערבות תהיה אוטונומית וצמודה, בהתאם לנוסח המופיע בנספח ד' להסכם זה. הערבות תהיה ערבות בנקאית או של חברת ביטוח ישראלית בעלת רישיון לעסוק בביטוח לפי חוק הפיקוח על עסקי ביטוח, התשמ"א – 1981 המאושרת על ידי החשב הכללי. כתב הערבות יהיה בתוקף עד שלושה חודשים לאחר תום תקופת ההתקשרות על פי סעיף 4.1 לעיל.
8.2 לחילופין, מוסד להשכלה גבוהה יחתום על הוראת קיזוז בהתאם לנוסח המופיע בנספח ה', והוראות סעיף זה יחולו עליהם בהתאמה.
8.3 המשרד יהיה רשאי לחלט את הערבות, כולה או חלקה, אם סבר המשרד כי הספק לא מילא את התחייבויותיו לפי הסכם זה.
8.4 חולטה הערבות או חלקה, ולא בוטלה ההתקשרות על-ידי המשרד, יפקיד הספק ערבות נוספת, בגובה הערבות המפורט בסעיף 8.1 לעיל, כך שבכל עת עד תום תקופת ההתקשרות, לרבות הארכותיה, תהיה בידי המשרד ערבות בגובה הסכום האמור.
8.5 המצאת הערבות הינה תנאי מוקדם לכניסה לתוקף של הסכם זה.
8.6 אין בכל האמור לעיל כדי לשחרר את הספק ממילוי מלא ומדויק של כל התחייבויותיו על-פי הסכם זה ואין בו להטיל על המשרד חובה כלשהי.

9 התחייבות המשרד
על מנת לאפשר לספק לעמוד בהתחייבויותיו על פי הסכם זה, מתחייב המשרד כדלקמן:
9.1 להעמיד לרשות הספק את כל המידע והנתונים הדרושים לביצוע השירותים על פי הסכם זה סמוך ליום שהתקבלה דרישתו של הספק.
9.2 לקיים פגישות בין נציגי הספק לנציגי המשרד כנדרש לצורך ביצוע השירותים תוך 14 ימים מעת שנתקבלה בקשת הספק לקביעת פגישה כאמור.
9.3 לתת לספק אישור כי השירותים או חלק מהם בהתאם למסגרת העבודה בוצעו על פי הוראות הסכם זה, סמוך לאחר ביצוע כאמור.

10 יחסי הצדדים
10.1 מובהר בזאת כי הספק משמש כקבלן עצמאי לצורך ביצוע הפרויקט, ועליו בלבד תחול האחריות בגין כל אובדן או נזק אשר ייגרם לכל גורם אחר, לרבות העובדים או כל גורם אחר הפועל בשמו במסגרת הפרויקט, וכי לא קיימים יחסי עובד-מעביד בינו לבין מי המועסק מטעמו בביצוע הסכם זה ובין המשרד.
10.2 הספק מצהיר בזאת כי הודיע והבהיר לכל מי מהמועסקים על ידו בביצוע הסכם זה, כי בינם לבין המשרד לא יתקיימו כל יחסי עובד-מעביד.
10.3 אין לראות בכל זכות הניתנת על פי הסכם זה למשרד להדריך או להורות את הספק או מי מטעמו אלא אמצעי להבטיח ביצוע הוראות הסכם זה, ולא יהיו לספק או לעובדיו או לפועלים בשמו כל זכות של עובד מדינה, והם לא יהיו זכאים לקבל תשלומים, פיצויים או הטבות אחרות בקשר עם ביצוע ההסכם.

11 תשלומים בגין המועסקים ובגין הפעלת הפרויקט
11.1 הספק אחראי לתשלום שכר עבודה, זכויות סוציאליות וכל התשלומים שחובת תשלומם מוטלת על המעביד לפי כל דין או הסכם וכן ינכה את כל הניכויים שיש לבצעם על פי דין או הסכם משכרם של עובדיו ועליו בלבד תחול האחריות לביצוע כל התשלומים שמעביד מתחייב בהם כלפי עובדיו.
11.2 הספק יהיה אחראי לביצוע כל הניכויים שיש לבצעם על פי דין בלבד ועליו תחול האחריות לתשלום המסים, הארנונות, והתשלומים הסוציאליים האחרים אשר קיימת חובה לשלמם בהתאם לכל דין ונוהג.
11.3 חויב המשרד לשלם סכום כלשהו מהסכומים האמורים לעיל, בגין מי מהמועסקים על ידי הספק בביצוע הסכם זה, ישפה הספק את המשרד עם דרישה ראשונה בגין כל סכום שחויב לשלם כאמור ולרבות כל תביעה או הוצאה שנגרמה למשרד, כולל שכר טרחת עורך דין והודעת המשרד ביחס להוצאות כאמור תהיה נאמנה על הספק, ובלבד שהמשרד הודיע לספק על התביעה תוך זמן סביר מעת שנודע לו עליה ויאפשר לספק להתגונן מפניה.

12 אחריות
12.1 הספק אחראי באחריות מלאה ומוחלטת על פי כל דין לכל נזק או אובדן שיגרמו לרכוש המשרד או לגופו ו/או לרכושו של כל אדם אחר, לרבות לעובדי הספק, המשתתפים והמועסקים על ידו בביצוע הסכם זה עקב מעשה או מחדל של הספק, עובדיו, שליחיו או כל מי שבא מכוחו ו/או מטעמו תוך כדי ביצוע הסכם זה.
12.2 הספק מתחייב לוודא כי מקומות קיום הפעילות/יות עומדים בכל דרישות הבטיחות והביטחון. הספק מתחייב לנהוג בזהירות על מנת לדאוג לבטיחות ולביטחון המשתתפים בפעילות/יות ומבלי לפגוע בכלליות האמור לעיל ליישם את כל הוראות האחראים על האבטחה בהם.
12.3 הספק מתחייב לבצע את הפרויקט בהתאם להוראות כל דין. 
12.4 חויב המשרד בתשלום כלשהו בגין עניין שהוא באחריותו של הספק, ישפה הספק את המשרד עם דרישה ראשונה בגין כל סכום שחויב לשלם כאמור ולרבות כל תביעה או הוצאה שנגרמה למשרד, כולל שכר טרחת עורך דין והודעת המשרד ביחס להוצאות כאמור תהיה נאמנה על הספק, ובלבד שהמשרד הודיע לספק על התביעה תוך זמן סביר מעת שנודע לו עליה ויאפשר לספק להתגונן מפניה.

13 ביטוח
13.1 הספק מתחייב לבצע ולקיים את הביטוחים המפורטים בזה, לטובתו ולטובת מדינת ישראל – משרד המדע והטכנולוגיה ולהציג למשרד את הביטוחים הכוללים את כל הכיסויים והתנאים הנדרשים, כאשר גבולות האחריות לא יפחתו מהמצוין להלן:
13.1.1 ביטוח חבות המעבידים
13.1.1.1 הספק יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים. הביטוח יורחב לכסות את אחריותו של המבוטח כלפי עובדיו בעת שהותם הזמנית מחוץ לגבולות המדינה.
13.1.1.2 גבול האחריות לא יפחתו מסך 5,000,000 דולר ארה"ב לעובד, למקרה ולתקופת הביטוח (שנה).
13.1.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.
13.1.1.4 הביטוח על פי הפוליסה יורחב לשפות את מדינת ישראל – משרד המדע והטכנולוגיה, היה ונטען לעניין קרות תאונת עבודה/מחלת מקצוע כלשהי כי היא נושאת בחבות מעביד כלשהם כלפי מי מעובדי הספק, קבלנים, קבלני משנה ועובדיהם שבשירותו.
13.1.2 ביטוח אחריות כלפי צד שלישי
13.1.2.1 הספק יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. הביטוח יורחב לכסות את אחריותו של הספק על פי כל דין בגין נזקים שייגרמו בחו"ל על ידי אנשים הנשלחים מטעמו מחוץ לגבולות המדינה.
13.1.2.2 גבול האחריות למקרה ולתקופה (שנה) לא יפחת מסך 2,500,000 דולר.
13.1.2.3 בפוליסה ייכלל סעיף אחריות צולבת – Cross Liability.
13.1.2.4 הביטוח יורחב לכסות את חבותו של הספק כלפי צד שלישי בגין פעילות של קבלנים, קבלני משנה ועובדיהם.
13.1.2.5 המשתתפים בתחרויות הבינלאומיות ורכושם ייחשבו צד שלישי.
13.1.2.6 הביטוח מורחב לשפות את מדינת ישראל – משרד המדע והטכנולוגיה, ככל שייחשבו אחראים למעשי ו/או מחדלי הספק והפועלים מטעמו. 
13.1.3 ביטוח נסיעות לחו"ל
בכל יציאה לחו"ל ירכוש הספק עבור עובדיו, בעלי תפקידים ומי מטעמו, ביטוח נסיעות לחו"ל כמקובל הכולל שירותי אשפוז בבית חולים, הוצאות רפואיות שאינן במסגרת אשפוז, הטסה רפואית, טיפול חירום בשיניים, מטען אישי, ביטוח תאונות אישיות המורחב לכסות תאונת דרכים, ביטול נסיעה והחזר הוצאות נסיעה, אחריות כלפי צד שלישי, הטסת גופה, המשך אשפוז בארץ וכיסוי הוצאות נוספות כמקובל בביטוח כזה, בגבולות אחריות סבירים.

כמו כן, על הספק לוודא קיומו של ביטוח נסיעות לחו"ל כמקובל עבור בני הנוער והסטודנטים שישתתפו בתחרויות הבינלאומיות, הכולל שירותי אשפוז בבית חולים, הוצאות רפואיות שאינן במסגרת אשפוז, מטען אישי וכיסוי הוצאות נוספות כמקובל בביטוח כזה בגבולות אחריות סבירים.  
13.1.4 ביטוחים נוספים
הספק ידאג ויוודא, ככל הניתן, כי לגבי:
13.1.4.1 מקום קיום האירועים/התחרויות הבינלאומיות – כי למפעילי מקום קיום האירועים/התחרויות יהיה ביטוח אחריות כלפי צד  שלישי  וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות השיבוב כלפי מדינת ישראל – משרד המדע והטכנולוגיה ועובדיהם וכן כלפי המשתתפים בתחרויות הבינלאומיות.
כחלופה, לביטוח הרכוש למבנים ולתכולה, על הספק להציג מכתב פטור מאחריות מטעמו ומטעם כל אחד מבעלי הרכוש הרלבנטי, לפיו הם פוטרים את מדינת ישראל – משרד המדע והטכנולוגיה ועובדיהם וכן כלפי המשתתפים בתחרויות הבינלאומיות, מנזקים ו/או אבדן אשר ייגרמו לרכוש במסגרת מתן השירותים בהתאם למכרז ומתחייבים שלא לתבוע בגין נזקים אילו את מדינת ישראל – משרד המדע והטכנולוגיה ועובדיהם וכן כלפי המשתתפים בתחרויות הבינלאומיות, פטור כאמור לא יינתן לטובת מי שגרם לנזק בזדון.

13.1.4.2 בעלי מקצוע, ספקים,  קבלנים, קבלני משנה – עמם מתקשר הספק למתן השירותים, יציגו ביטוחים מתאימים לגבי ציוד וכל רכוש אחר אשר יעשו שימוש במסגרת התחרויות הבינלאומיות וכן ביטוח אחריות כלפי צד שלישי וביטוח חבות מעבידים כלפי עובדיהם, וכאשר הפעילות משולבת עם שימוש בכלי רכב – גם ביטוחי כלי רכב הכוללים ביטוח חובה, רכוש ואחריות כלפי צד שלישי. הביטוחים יורחבו לשפות את מדינת ישראל – משרד המדע והטכנולוגיה ככל שיחשבו אחראים למעשיהם ו/או מחדליהם של בעלי מקצוע, הספקים, הקבלנים וקבלני המשנה. לצורך כך, תחשב מדינת ישראל – משרד המדע והטכנולוגיה כמבוטח נוסף, לרבות ויתור המבטח על זכות השיבוב כלפיהם.
13.1.5 כללי
בפוליסות חבות מעבידים ואחריות כלפי צד שלישי הנ"ל, יכללו התנאים הבאים:
5.1.1.1 לשם המבוטח יתווספו כמבוטחים נוספים: מדינת ישראל – משרד המדע והטכנולוגיה בהתאם להרחבי השיפוי כמפורט לעיל.
5.1.1.2 בכל מקרה של צמצום או ביטול הביטוח על ידי אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד המדע והטכנולוגיה.
5.1.1.3 הספק, לבדו, אחראי כלפי המבטח לתשלום הפרמיות עבור הפוליסות ולמילוי כל החובות המוטלות על המבוטח על פי תנאי הפוליסות.
5.1.1.4 ההשתתפות העצמית הנקובה בכל פוליסה ופוליסה תחולנה בלעדית על הספק.
5.1.1.5 כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל והביטוח הינו בחזקת ביטוח ראשוני המזכה במלוא הזכויות על פי פוליסות הביטוח.
5.1.1.6 המבטח מוותר על כל זכות שיבוב, תביעה, השתתפות או חזרה כלפי מדינת ישראל – משרד המדע והטכנולוגיה ועובדיהם, וכן כלפי המשתתפים בתחרויות הבינלאומיות, ובלבד שהוויתור לא יחול לטובת אדם שגרם לנזק מתוך כוונת זדון.
5.1.1.7 תנאי הכיסוי של הפוליסות הנ"ל לא יפחתו מהמקובל על פי תנאי "פוליסות ביט _______ (יש לציין שנה)", בכפוף להרחבת הכיסויים כמפורט לעיל.
5.1.1.8 חריג כוונה ו/או רשלנות רבתי יבוטל ככל שקיים בכל הפוליסות המבוטחות.
13.2 העתקי פוליסות הביטוח מאושרות על ידי המבטח או אישור בחתימתו על ביצוע הביטוחים כאמור, בנוסח המצורף להסכם זה כנספח ו', יומצאו על ידי הספק למשרד עד למועד חתימת הסכם זה ויצורפו כנספח להסכם זה.
13.3 הספק מתחייב בכל תקופת ההתקשרות החוזית עם מדינת ישראל – משרד המדע והטכנולוגיה, להחזיק בתוקף את פוליסות הביטוח. הספק מתחייב כי פוליסות הביטוח תחודשנה על ידו מידי שנה בשנה, כל עוד ההסכם עם מדינת ישראל – משרד המדע והטכנולוגיה בתוקף.
הספק מתחייב להציג את העתקי פוליסות הביטוח המחודשות מאושרות וחתומות על ידי המבטח, או אישור בחתימת מבטחו על חידושן למשרד, לכל המאוחר שבועיים לפני תום תקופת הביטוח.
13.4 אין בכל האמור בסעיפי הביטוח כדי לפטור את הספק מכל חובה החלה עליו על פי דין ועל פי הסכם זה, ואין לפרש את האמור כוויתור של מדינת ישראל – משרד המדע והטכנולוגיה על כל סעד או זכות המוקנים לה על פי הדין ועל פי הסכם זה.

14 סודיות
14.1 הספק ישמור בסודיות כל מידע ומסמך מכל סוג שהוא, שיגיע אליו או למי מטעמו מהמשרד, שלגביו ידרוש המשרד במפורש ובכתב לשמור עליו בסודיות, וככל שלא מוטלת על הספק חובה למסור מידע זה לצד שלישי על פי הוראות כל דין. הספק מצהיר כי ידוע לו שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז – 1997.
14.2 הספק מתחייב להחתים כל מי שיקבל כל מידע או מסמך כאמור בסעיף 14.1 במסגרת ביצוע הסכם זה על הצהרת סודיות וכן להחתים אותם על הצהרה לפיה ידוע להם שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז - 1977.

15 זכויות יוצרים
15.1 הספק מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויות על פי הסכם זה.
הוגשה תביעה נגד המשרד לפיה חומר מסוים כלשהו, אשר המשרד יעשה בו שימוש לפי הסכם זה, מפר זכויות יוצרים, מתחייב הספק לשפות את המשרד עם דרישה ראשונה, בגין כל הסכומים שיחויב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.
15.2 אם הספק משתמש בחומרים של בעלי זכויות אחרים לצורך הפעלת ההסכם, עליו לקבל היתר לשימוש בחומרים אלו. אם ההיתר כרוך בתשלום, יבצע זאת הספק על חשבונו.
15.3 בתום ההתקשרות או מיד עם דרישה ראשונה של המשרד בכתב, יעביר הספק העתק מכל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרויקט, אשר הוכנו לצורך הפרויקט ואשר הוא בעל זכויות היוצרים עליו (להלן בסעיף זה – החומרים), לידי המשרד.
15.4 תוקף סעיף זה הינו ללא הגבלת זמן וימשיך לחול אף לאחר תום תקופת ההתקשרות.

16 פרסום
16.1 הספק מתחייב כי בכל מסמך של הספק, לרבות פרסומים, מודעות, מכתבים וכיוצ"ב הקשורים לפרויקט ייכלל סמליל (לוגו) המשרד, ויצוין בצורה ברורה ובולטת כי הפרויקט נערך בשיתוף משרד המדע והטכנולוגיה.
16.2 כל פרסום ברבים, שלט, מודעה, פוסטר, פלייר, הזמנה וכל מסמך אחר הקשורים בפרויקט מותנים באישור המשרד מראש ובכתב.
16.3 [bookmark: _Ref456090194]ככל שהמשרד יפרסם את דבר מימון הפרויקט אף מטעמו, מחויב הספק לשתף פעולה עם המשרד בכל הנוגע להיבטים השיווקיים הקשורים בפרויקט, ובכלל זה שימוש בלוגו ובסלוגן שייקבעו על ידי המשרד, פרסום הפרויקט בהתאם להנחיות המשרד (במדיה וכו') וכל הנחיה אחרת שתינתן על ידי המשרד לעניין זה.
16.4 הספק רשאי לקבל חסות מגופים נוספים עבור הפרויקט, ובלבד שיקבל את אישור המשרד לכך מראש ובכתב, לאחר בחינת הנושא בהתאם להוראת התכ"ם 15.3.0.1 בנושא "פרסומת במשרדי ממשלה". המשרד יהיה רשאי להגביל את מתן החסות ואת אופן אזכור נותן החסות. אם תאושר קבלת חסות מסחרית, ינהג המציע הזוכה באופן שוויוני ככל שיוכל בפנייה לחברות המסחריות ולא יסרב למתן חסות שתוצע לו.

17 הפסקת התקשרות וקיצוץ בתקציב 
17.1 מוסכם בין הצדדים כי כל אחת מן ההפרות הבאות תחשבנה להפרות יסודיות של ההסכם:
17.1.1 אם המוסד לא פעל בהתאם לאמור בסעיפים 3 ו-5 לעיל;
17.1.2 הספק לא קיים את התחייבויותיו למשרד על פי האמור בהסכם זה, ולא תיקן את הדרוש תיקון בתוך 15 יום על אף התראה בכתב מטעמו של המשרד. 
17.2 הפסקת התקשרות –
17.2.1 המשרד רשאי לבטל את ההסכם בכל עת אם הספק יפר את ההסכם הפרה יסודית.
17.2.2 המשרד רשאי לבטל את ההסכם אם הספק הפר את ההסכם הפרה לא יסודית ולא תיקן את הטעון תיקון תוך זמן סביר, על אף התראה בכתב מטעם המשרד.
17.2.3 בוטל ההסכם על-ידי המשרד בהתאם לאמור בסעיפים 17.2.1-17.2.2, יחזיר הספק את התמורה שקיבל, שטרם שולמה לביצוע הפרויקט ושהספק אינו מחויב להעבירה כבר בשל חובה אחרת המוטלת עליו, בצירוף הפרשי הצמדה וריבית החשב הכללי; כן רשאי המשרד לדרוש מהספק השבת כל נזק או הוצאה שנגרמו לו כתוצאה מההפרה וזאת בנוסף לכל זכות או סעד שיעמדו למשרד לפי כל דין.
17.2.4 הודיע המשרד לספק כי על אף ההפרה הוא מעוניין בהמשך הפרויקט בהתאם לתנאי הסכם זה, רשאי המשרד לעכב ביצוע כל תשלום עד לאחר שהספק ימלא אחר כל הוראות הסכם זה ויתקן את כל הטעון תיקון לשביעות רצון המשרד.
17.3 המשרד רשאי להפסיק את ההתקשרות לפי שיקול דעתו, שלא מחמת הפרתה על-ידי הספק. החליט המשרד לעשות כן, יודיע על כך לספק 30 יום מראש וישלם לו את ההוצאות אשר נגרמו לו עקב ביצוע הפרויקט בהתאם להסכם זה וכן הוצאות שנגרמו לו עקב התחייבות שנלקחו לצורך ביצוע הפרויקט ושאינן ניתנות לביטול באותו מועד.
יודגש כי המשרד לא יהיה חייב לספק כל פיצוי, תמורה, או תשלום בקשר להפסקת ההתקשרות, מעבר לאמור בסעיף זה.
17.4 בוטל ההסכם או הופסקה ההתקשרות על ידי המשרד על פי הוראות כל דין, יהיה רשאי המשרד, מבלי לגרוע מהזכויות העומדות לרשותו לפי דין, לבצע את הפרויקט בעצמו או באמצעות מי מטעמו.

18 בירור מחלוקות
בירור כל מחלוקת הקשורה ו/או הנובעת ממתן השירות על פי הסכם זה תהיה בסמכותו הייחודית של בית המשפט המוסמך בירושלים.

19 המחאת זכויות
הספק אינו רשאי להמחות או להסב לאחר או לאחרים את זכויותיו או חובותיו לפי הסכם זה, כולן או חלקן, בלי הסכמה בכתב ומראש של המשרד.
ניתנה הסכמת המשרד להסבה כאמור, יישאר הספק אחראי כלפי המשרד לביצוע ההסכם והסבה כאמור לא תפטור אותו מאחריות זו.

20 התחייבות אי-העסקה
הספק מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

21 שונות
21.1 הסכם זה ממצה את כל אשר הוסכם בין הצדדים, ולא יהיה תוקף לכל הסכם או הסדר שנערכו עובר לחתימתו של הסכם זה.
21.2 שינויים בהסכם זה יחייבו את הצדדים אך ורק אם נעשו בכתב ונחתמו על ידי כל הצדדים להסכם.
21.3 המשרד רשאי לקזז כל סכום או תשלום המגיע לו מהספק כנגד כל סכום או תשלום המגיע לספק מהמשרד, לאחר מתן הודעה לספק.
21.4 אם אחד הצדדים לא ישתמש במקרה מסוים או במקרים מסוימים בזכויותיו לפי הסכם זה, לא ייחשב הדבר כוויתור של אותו צד על זכויותיו אלה, לא לגבי המקרה המסוים ולא לגבי מקרים שיקרו לאחר מכן.
21.5 כל הודעה אשר תישלח על-ידי אחד הצדדים להסכם לצד השני תישלח בדואר רשום, לפי המענים הבאים:
המשרד: משרדי הממשלה, בניין ג' הקריה המזרחית, ת"ד 49100 ירושלים 91181.
הספק: ____________________________________________________.
21.6 הודעה על פי כתובות הצדדים שלעיל שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד – בעת מסירתה.
21.7 כותרות הסעיפים נקבעו לצורכי נוחות בלבד והן לא תשמשנה לצורך פירוש ההסכם ו/או הבנתו.


סעיף תקציבי: ______________

ולראיה באו הצדדים על החתום:
	___________________
	___________________

	מנכ"ל משרד המדע והטכנולוגיה
	הספק

	


_______________________
	

	חשב משרד המדע והטכנולוגיה
	


[bookmark: Adding01]נספח ג' – התחייבות לאי קבלת מימון כפול
______________________ (ח.פ. _________ ) באמצעות ___________________ (נושא ת.ז.  ______________ ) המורשה כדין לחתום בשם הספק (להלן – הספק), מצהיר ומתחייב בזאת כדלקמן :

1. הספק מעוניין לבצע את הפרויקט שהוגש למשרד המדע והטכנולוגיה (להלן – המשרד), במסגרת קול קורא (שמספרו __/2018) להשתתפות בתחרויות בינלאומיות בתחומי המדעים, הטכנולוגיה והחדשנות בשנים 2018-2019 (להלן – הפרויקט) ונחתם לגביו הסכם התקשרות ביום ________________ (להלן – ההסכם).
2. אנו מצהירים כי לא הוגשה מטעם הספק בקשה לתמיכה, ולא הוקצה לספק סכום כלשהו מתקציב המדינה או ממקור אחר, במישרין או בעקיפין, עבור רכישת כרטיסי טיסה לתחרות/יות בינלאומית/יות ו/או עבור הוצאות כלכלה ו/או עבור דמי רשום לתחרות/יות במסגרת הפרויקט לפי הסכם זה בשנת 2019-2020.
3. הספק לא ידרוש ולא יקבל תמיכה או מימון בגין ההוצאות אשר פורטו בסעיף 2 לעיל ממקור אחר, לבד ממשרד המדע והטכנולוגיה, במשך כל תקופת ההתקשרות עם המשרד;
4. אם ייווצר בעתיד מצב כאמור, יודיע על כך הספק מיד בכתב לחשב של משרד המדע והטכנולוגיה, וימלא אחר הוראותיו בנדון. 
5. הספק מודע לאיסור בדבר כפל תמיכה או תקצוב בעד הפעילות אותה הוא מקיים, וכן לכך שככל שיתברר כי ניתנה לו תמיכה ביתר, מכל סיבה שהיא, בין אם ידע על כך מראש ובין אם לאו, ישיב את התמורה שקיבל לפי ההסכם.

לפיכך המורשה כדין לחתום בשם הספק מצהיר ומתחייב כאמור: 



 ________________                     _________________
              תאריך                                                   חתימה					     

נספח ד' – כתב ערבות


שם הבנק/חברת ביטוח__________________

מס' הטלפון __________________

מס' הפקס ___________________

לכב'
משרד המדע והטכנולוגיה


הנדון: ערבות מס' ___________________________

לבקשת

_________________(יש לציין את שם ספק) ______________________________

אנו ערבים בזה כלפיכם לסילוק כל סכום עד לסך ________ ש"ח בלבד.
(במילים: _________ ש"ח )
אשר תדרשו מאת: _____________(יש לציין את שם הספק)__________ (להלן "החייב") בקשר עם הסכם מיום __________ להשתתפות בתחרויות בינלאומיות בתחומי המדעים, הטכנולוגיה והחדשנות בשנים 2018-2019.

אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כלשהי שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך ______עד תאריך _______.

דרישה על פי ערבות זו יש להפנות לסניף הבנק/חברת הביטוח שכתובתו: 
	_________________________________
	שם הבנק
___________________________		______________________________
מס' הבנק ומס' הסניף	כתובת סניף הבנק/חברת הביטוח 
ערבות זו אינה ניתנת להעברה.

נספח ה' – הוראת קיזוז (למוסדות להשכלה גבוהה)

המוסד להשכלה גבוהה_____________________
מספר טלפון_____________________________
מספר פקס______________________________

לכבוד:
החשב הכללי
משרד האוצר
באמצעות משרד ______________

הנדון: הוראת קיזוז

1. אנו החתומים מטה, הנציגים המוסמכים של הספק להשכלה גבוהה (להלן - הספק)______________, נותנים לכם בזאת הוראה בלתי מותנית לקזז כל סכום עד לסך ________ ש"ח, (במילים___________), שיוצמד ל: ____________ מתאריך _________, מכל תשלום המגיע לספק מהממשלה לפי כל דין, הסכם או הסדר (להלן - הקיזוז).
2. אנו מסכימים כי החשב הכללי, לפי שיקול דעתו הבלעדי והמוחלט, יקזז מכל תשלום המגיע לספק מן הממשלה לפי כל דין, הסכם או הסדר, כל סכום המגיע לממשלה מן הספק בקשר עם חוזה/הזמנה_____________ מבלי שיהיה חייב לנמק או לדרוש תחילה את סילוק הסכום האמור מאת הספק. 	
3. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים לספק מן הממשלה לפי כל דין, הסכם או הסדר.
4. הוראה זו תישאר בתוקפה עד תאריך ________.	
5. שינוי הוראה זו כפוף לאישור בכתב מהחשב הכללי במשרד האוצר.
	
_______________________________	
שם מלא וחתימה של מוסמכים מטעם הספק


אישור עו"ד
אני הח"מ, עו"ד _____________, המשמש כיועץ המשפטי של ___________, מאשר בזאת כי הוראת הקיזוז שבנדון חתומה כדין על-ידי מורשי החתימה המוסמכים של הספק ומחייבת את הספק.

_______________	
 עו"ד

נספח ו' – אישור קיום ביטוחים
לכבוד
משרד המדע והטכנולוגיה
קריית בגין – קריית הממשלה (המזרחית), בניין ג' ירושלים 

א.ג.נ.,
הנדון: אישור קיום ביטוחים

הננו מאשרים בזה כי ערכנו למבוטחנו ____________ (להלן – הספק) לתקופת הביטוח מיום ____________ עד יום ______________ בקשר למתן שירותים במסגרת קול קורא להשתתפות בני נוער וסטודנטים בתחרויות בינלאומיות לעידוד מצוינות במדע, טכנולוגיה וחדשנות, על פי קול קורא וחוזה עם מדינת ישראל – משרד המדע והטכנולוגיה, את הביטוחים המפורטים להלן:

ביטוח חבות המעבידים, פוליסה מס' _____________________
1. אחריותו החוקית כלפי עובדיו בכל תחומי מדינת ישראל והשטחים המוחזקים. הביטוח מורחב לכסות את אחריותו של המבוטח כלפי עובדיו בעת שהותם הזמנית מחוץ לגבולות המדינה.
2. גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה).
3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.
4. הביטוח על פי הפוליסה מורחב לשפות את מדינת ישראל – משרד המדע והטכנולוגיה, היה ונטען לעניין קרות תאונת עבודה/מחלת מקצוע כלשהי כי היא נושאת בחבות מעביד כלשהם כלפי מי מעובדי הספק, קבלנים, קבלני משנה ועובדיהם שבשירותו.
ביטוח אחריות כלפי צד שלישי, פוליסה מס' _____________________
1. אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. הביטוח מורחב לכסות את אחריותו על פי כל דין של המבוטח בגין נזקים שייגרמו בחו"ל על ידי אנשים הנשלחים מטעמו מחוץ לגבולות המדינה.
2. גבול האחריות למקרה ולשנה לא יפחת מסך 2,500,000 דולר ארה"ב.
3. בפוליסה ייכלל סעיף אחריות צולבת – Cross Liability.
4. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.
5. המשתתפים בתחרויות הבינלאומיות ורכושם ייחשבו צד שלישי.
6. הביטוח מורחב לשפות את מדינת ישראל – משרד המדע והטכנולוגיה, ככל שייחשבו אחראים למעשי ו/או מחדלי הספק והפועלים מטעמו. 
כללי
בפוליסות הביטוח נכללו התנאים הבאים:
1. לשם המבוטח יתווספו כמבוטחים נוספים: מדינת ישראל – משרד המדע והטכנולוגיה, בכפוף להרחבת השיפוי כמפורט לעיל.
2. בכל מקרה של צמצום או ביטול הביטוח על ידי אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד המדע והטכנולוגיה.
3. אנו מוותרים על כל זכות שיבוב, תביעה, השתתפות או חזרה כלפי מדינת ישראל – משרד המדע והטכנולוגיה ועובדיהם, וכן כלפי המשתתפים בתחרויות הבינלאומיות, ובלבד שהוויתור לא יחול לטובת אדם שגרם לנזק מתוך כוונת זדון.
4. הספק אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפויות העצמיות הנקובות בכל פוליסה ופוליסה תחולנה בלעדית על הספק.
6. כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל – משרד המדע והטכנולוגיה, והביטוח הינו בחזקת ביטוח ראשוני המזכה במלוא הזכויות על פי הביטוח.
7. תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות ביט _______ (יש לציין שנה)", בכפוף להרחבת הכיסויים כמפורט לעיל.
8. חריג כוונה ו/או רשלנות רבתי מבוטל ככל שקיים בכל הפוליסות המבוטחות.

בכפוף לתנאי וסייגי הפוליסה המקורית עד כמה שלא שונו במפורש על פי האמור באישור זה ובלבד שאין בשינויים אלו כדי לגרוע מתנאי הפוליסות המקוריות.

בכבוד רב,


_______________________________
חתימת מורשה המבטח וחותמת המבטח
תאריך ____________

